《平山》
宋代·鲍寿孙

平冈横亘北城头，一上青冥目数州。
吴岫南从京口出，蜀江东赴海门流。
香销后土花如梦，烟锁雷塘草亦愁。
惟有依然淮泗水，年年吹浪到瓜洲。

作者简介：宋代官吏，字子寿，号云松，歙县（今属安徽）人。度宗咸淳三年（1267）领江东乡荐，时年十八。元至元、贞元间为宝庆州学教授。事见《桐江集》卷一《鲍子寿诗集序》、《新安文献志》卷首《先贤事略》。今录诗五首。